
Αρ 


. Φύλλου 3756 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μετονομασία του Εργαστηρίου με τίτλο «Φιλοσο¬ 
φικό Τεχνολογικό Εργαστήριο Εφαρμοσμένης και 
Οικολογικής Φιλοσοφίας» σε «Εργαστήριο Εφαρ¬ 
μοσμένης Φιλοσοφίας» του Τμήματος Φιλοσοφί¬ 
ας, Παιδαγωγικής και Ψυχολογίας της Φιλοσοφι¬ 
κής Σχολής και τροποποίηση του εσωτερικού του 
κανονισμού (άρθ. 1 παρ. Ια, άρθ. 2 και 4). 

2 Ίδρυση Εργαστηρίου με τίτλο «Εργαστήριο Νε¬ 
οελληνικής Φιλοσοφίας» του Τμήματος Φιλο¬ 
σοφίας, Παιδαγωγικής και Ψυχολογίας της Φι¬ 
λοσοφικής Σχολής και έγκριση του εσωτερικού 
κανονισμού λειτουργίας του. 

3 Ίδρυση Εργαστηρίου με τίτλο «Εργαστήριο Μου¬ 
σικής, Γνωσιακών Επιστημών και Κοινότητας» 
στο Τμήμα Μουσικών Σπουδών της Φιλοσοφικής 
Σχολής και έγκριση του εσωτερικού κανονισμού 
λειτουργίας του». 

4 Ίδρυση Εργαστηρίου με τίτλο «Εργαστήριο Φιλο¬ 
σοφικής Συμβουλευτικής και Φιλοσοφίαςτης Αυτο¬ 
γνωσίας» του Τμήματος Φιλοσοφίας, Παιδαγωγικής 
και Ψυχολογίας της Φιλοσοφικής Σχολής και έγκρι¬ 
ση του εσωτερικού κανονισμού λειτουργίας του. 


ΑΠΟΦΑΣΕΙΣ 

Αριθμ. πράξης 455 (1) 

Μετονομασία του Εργαστηρίου με τίτλο «Φιλο- 
σοφικόΤεχνολογικό Εργαστήριο Εφαρμοσμένης 
και Οικολογικής Φιλοσοφίας» σε «Εργαστήριο 
Εφαρμοσμένης Φιλοσοφίας» τουΤμήματος Φιλο¬ 
σοφίας, Παιδαγωγικής και Ψυχολογίας της Φιλο¬ 
σοφικής Σχολής και τροποποίηση του εσωτερι¬ 
κού του κανονισμού (άρθ. 1 παρ. 1 α, άρθ. 2 και 4). 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ί.Το άρθ. 96 του ν.4310/2014 όπως προστέθηκε στο 
άρθ. 80 του ν. 4009/2011 το οποίο αντί καταστάθηκε με 
το άρθ. 60 του ν. 4386/2016 και ισχύει με το άρθ. 28 του 
ν. 4485/2017. 


2. Την από 25-7-2017 απόφαση της Πανεπιστημιακής 
Συγκλήτου 

3. Την από 9-6-2017 απόφαση της Κοσμητείας της 
Σχολής 

4. Την από 5-4-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

5. Την από 14-3-2017 εισήγηση της Γενικής Συνέλευσης 
του Τομέα Φιλοσοφίας 

6. Το π.δ. 83/1999 (ΦΕΚ 92/11 -5-1999 τ. Α') «Ίδρυση 
Εργαστηρίων στοΤμήμα Φιλοσοφίας, Παιδαγωγικής και 
Ψυχολογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και καθορισμός 
του εσωτερικού τους κανονισμού». 

7. Το γεγονός ότι η μετονομασία του Φιλοσοφικού 
Τεχνολογικού Εργαστηρίου Εφαρμοσμένης και Οικο¬ 
λογικής Φιλοσοφίας και η τροποποίηση του εσωτερικού 
κανονισμού του (άρθ. 1 παρ. Ια, άρθ. 2 και 4 του π.δ. 
83/1999, ΦΕΚ 92 Α'/99) δεν προκαλεί δαπάνη σε βάρος 
του τακτικού προϋπολογισμού ή της κρατικής επιχορή¬ 
γησης του Ιδρύματος, αποφασίζουμε: 

Τη μετονομασία του Εργαστηρίου «ΦιλοσοφικόΤεχνο- 
λογικό Εργαστήριο Εφαρμοσμένης και Οικολογικής Φι¬ 
λοσοφίας» του Τ μήματος Φιλοσοφίας, Παιδαγωγικής και 
Ψυχολογίας της Φιλοσοφικής Σχολής το οποίο ιδρύθηκε 
με το π.δ. 83/1999 (ΦΕΚ 92 Α'/99) «Ίδρυση Εργαστηρίων 
στοΤμήμα Φιλοσοφίας, Παιδαγωγικής και Ψυχολογίας 
της Φιλοσοφικής Σχολής του Εθνικού και Καποδιστριακού 
Πανεπιστημίου Αθηνών και καθορισμός του εσωτερικού 
τους κανονισμού» και την τροποποίηση του εσωτερικού 
του κανονισμού (άρθ. 1 παρ. Ί α, άρθ.2 και 4), ως εξής: 

Άρθρο 1 
Μετονομασία 

α) Το «Φιλοσοφικό Τεχνολογικό Εργαστήριο Εφαρ¬ 
μοσμένης και Οικολογικής Φιλοσοφίας» του Τμήματος 
Φιλοσοφίας, Παιδαγωγικής και Ψυχολογίαςτης Φιλοσο¬ 
φικής Σχολής, μετονομάζεται σε «Εργαστήριο Εφαρμο¬ 
σμένης Φιλοσοφίας», το οποίο εξυπηρετεί διδακτικές, 
ακαδημαϊκές, ερευνητικές και επιμορφωτικές ανάγκες 
στο αντικείμενο της Εφαρμοσμένης Φιλοσοφίας. Το Ερ¬ 
γαστήριο εντάσσεται στον Τομέα Φιλοσοφίας. 

Άρθρο 2 
Αποστολή 

Α.Το Εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπεδο 

των ερευνητικών και διδακτικών αναγκών τουΤομέα Φιλο¬ 
σοφίας ιδίως στην περιοχή της Εφαρμοσμένης Φιλοσοφίας. 

2. Τη συνεργασία με εγχώριους, διεθνείς και διακρατικούς 
οργανισμούς και φορείς, δημόσιους και ιδιωτικούς, εφ' 
όσον οι επιστημονικοί στόχοι συμπίπτουν, συμβαδίζουν 
ή αλληλοσυμπληρώνονται με εκείνους του Εργαστηρίου. 

3. Τη συνεργασία με αντίστοιχα Εργαστήρια, Ερευνη¬ 
τικά Κέντρα, συναφείς κρατικούς ή ιδιωτικούς φορείς 
και ακαδημαϊκά ιδρύματα ελληνικά και της αλλοδαπής. 

4. Την ανάληψη-αυτοτελώς ή από κοινού με άλλους 
φορείς-ερευνητικών προγραμμάτων. 

5. Τη διοργάνωση επιστημονικών εκδηλώσεων (ημε¬ 
ρίδων και συνεδρίων). 

6. Τη διοργάνωση ή/και υποστήριξη Προγραμμάτων 
Μεταπτυχιακών Σπουδών. 

7. Την έκδοση επίτομων έργων, επιστημονικών σειρών 
και επιστημονικών περιοδικών, καθώς και την πρόσκληση 
σημαντικών Ελλήνων και ξένων επιστημόνων που υπη¬ 
ρετούν το αντικείμενο της Εφαρμοσμένης Φιλοσοφίας. 

Άρθρο 4 

Διοίκηση-Αρμοδιότητες 

Στο τέλος της παραγράφου 2, προστίθεται παράγρα¬ 
φος 3 ως εξής: 

3.0 Διευθυντής του Εργαστηρίου δύναται να επικου- 
ρείται στην άσκηση του έργου του από Συμβουλευτική 
Επιτροπή, τα μέλη της οποία ορίζονται με απόφαση του 
Διευθυντή του Εργαστηρίου και είναι καταξιωμένοι Κα¬ 
θηγητές ή Ερευνητές της ημεδαπής ή της αλλοδαπής, 
το ερευνητικό έργο των οποίων εμπίπτει στο επιστη¬ 
μονικό πεδίο της Εφαρμοσμένης Φιλοσοφίας. Ο ρόλος 
της Συμβουλευτικής Επιτροπής είναι αυστηρά και μόνον 
υποστηρικτικός και ουδόλως δεσμεύει τον Διευθυντή 
του Εργαστηρίου ή τα θεσμικά όργανα του Τμήματος ή 
τους Ιδρύματος καθ' οιονδήποτε τρόπο. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 458 (2) 

Ίδρυση Εργαστηρίου με τίτλο «Εργαστήριο Νε¬ 
οελληνικής Φιλοσοφίας» του Τμήματος Φιλο¬ 
σοφίας, Παιδαγωγικής και Ψυχολογίας της Φι¬ 
λοσοφικής Σχολής και έγκριση του εσωτερικού 
κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν.4310/2014 όπως προστέθηκε στο 
άρθ. 80 του ν. 4009/2011 το οποίο αντικαταστάθηκε με 


το άρθ. 60 του ν. 4386/2016 και ισχύει με το άρθ. 28 του 
ν. 4485/2017. 

2. Την από 31-8-2017 απόφαση της Πανεπιστημιακής 
Συγκλήτου. 

3. Την από 9-6-2017 απόφαση της Κοσμητείας της 
Σχολής. 

4. Την από 7-3-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

5. Την από 31 -1 -2017 εισήγηση της Γενικής Συνέλευσης 
τουΤομέα Φιλοσοφίας. 

6. Το γεγονός ότι το Εργαστήριο Νεοελληνικής Φιλο¬ 
σοφίας θα λειτουργεί αποκλειστικά με ιδίους πόρους 
και δεν θα βαρύνει τον τακτικό προϋπολογισμό ή την 
κρατική επιχορήγηση του Ιδρύματος, αποφασίζουμε: 

Άρθρο 1 
Ίδρυση 

Ιδρύεται στο Τμήμα Φιλοσοφίας, Παιδαγωγικής και 
Ψυχολογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και εντάσσε¬ 
ται στον Τομέα Φιλοσοφίας, Εργαστήριο Νεοελληνικής 
Φιλοσοφίας, το οποίο εξυπηρετεί: 

- Ακαδημαϊκές, διδακτικές, ερευνητικές και επιμορ¬ 
φωτικές ανάγκες στο γνωστικό αντικείμενο της «Νεο¬ 
ελληνικής Φιλοσοφίας». 

- Ανάπτυξη εκπαιδευτικού και ερευνητικού υλικού. 

- Σύνδεση του Εργαστηρίου με διακρατικούς φορείς 
και διεθνείς οργανισμούς ιδίου ή συναφούς αντικειμένου. 

- Εποπτεία ασκήσεων προπτυχιακών και μεταπτυχι¬ 
ακών φοιτητών σε δράσεις και φορείς συναρτώμενους 
με τη Νεοελληνική φιλοσοφική δημιουργία. 

- Αξιακή ενίσχυση της σύγχρονης, διεθνοποιημένης 
και πολυ-πολιτισμικής, ελληνικής πραγματικότητας σε 
όλα τα στρώματα της κοινωνίας, στην ελληνική επικρά¬ 
τεια και εκτός αυτής. 

Το Εργαστήριο Νεοελληνικής Φιλοσοφίας θα λειτουρ¬ 
γεί συνεργατικά και αλληλοϋποστηρικτικά με τις δομές 
που διαθέτει ή/και θα δημιουργήσει το Τμήμα Φιλοσο¬ 
φίας - Παιδαγωγικής και Ψυχολογίας του ΕΚΠ Α σε σχέση 
με τις πολυδιάστατες (πολιτισμικές, κοινωνικές, εκπαι¬ 
δευτικές, οικουμενικές) εφαρμογές του μεταβυζαντινού, 
νεότερου και σύγχρονου Ελληνισμού, οι οποίες αναδει- 
κνύουν το περιεχόμενο της «Νεοελληνικής Φιλοσοφί¬ 
ας». Το προαναφερόμενο συνεργατικό και αλληλοϋπο- 
στηρικτικό πλαίσιο κρίνεται αναγκαίο για την ανάπτυξη 
της έρευνας, της άσκησης των φοιτητών, καθώς και της 
παραγωγής, διάσωσης και διάδοσης του ερευνητικού 
και υποστηρικτικού/ εκπαιδευτικού υλικού στα πεδία 
που εντάσσονται στη Νεοελληνική Φιλοσοφία. 

Άρθρο 2 
Σκοπός 

Σκοπός του Εργαστηρίου είναι: 

1. Η κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τρήμα¬ 
τος Φιλοσοφίας - Παιδαγωγικής και Ψυχολογίας καθώς 
και άλλων Τμημάτων του Εθνικού και Καποδιστριακού 
Πανεπιστημίου Αθηνών σε θέματα που εμπίπτουν στα 
αντικείμενα δραστηριότητας του Εργαστηρίου, όπως 
αυτά περιγράφονται στο άρθρο 1 του παρόντος. 

2. Η συνεργασία κάθε μορφής με Κέντρα Ερευνών και 
Ακαδημαϊκά Ιδρύματα της ημεδαπής και αλλοδαπής, 
εφόσον οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με εκείνους του Ερ¬ 
γαστηρίου. 

3. Η ανάπτυξη του εργαστηριακού χαρακτήρα των 
σπουδών, προκειμένου οι φοιτητές/ φοιτήτριες να εξοι¬ 
κειωθούν με τα σημαντικά πολιτισμικά μνημεία του νέου 
Ελληνισμού και τις πολυδιάστατες εφαρμογές τους στη 
διαμόρφωση της οικουμενικής Ελληνικής ταυτότητας. 

4. Η παραγωγή, διάσωση και διάδοση ερευνητικού και 
εκπαιδευτικού υλικού. 

5. Η εποπτεία της άσκησης και την εκπαίδευση των 
προπτυχιακών και μεταπτυχιακών φοιτητών / φοιτητρι¬ 
ών στη Νεοελληνική Φιλοσοφία. 

6. Η εξυπηρέτηση κοινωνικών και εκπαιδευτικών 
αναγκών, είτε αυτοδύναμα είτε σε σύμπραξη με ακα¬ 
δημαϊκούς και κοινωνικούς φορείς της Ελλάδας και της 
αλλοδαπής. 

7. Η επιδίωξη συνεργασίας στον τομέα της έρευνας και 
της διδασκαλίας με μέλη τωνΤμημάτων του Εθνικού και 
Καποδιστριακού Πανεπιστημίου Αθηνών, καθώς επίσης 
και των υπολοίπων Ανωτάτων Εκπαιδευτικών Ιδρυμάτων 
της ημεδαπής και της αλλοδαπής. 

8. Η διοργάνωση επιστημονικών διαλέξεων, ημερίδων, 
επιμορφωτικών σεμιναρίων, συμποσίων, συνεδρίων και 
άλλων επιστημονικών εκδηλώσεων με την πρόσκληση 
Ελλήνων και ξένων αναγνωρισμένων επιστημόνων, καθώς 
και την πραγματοποίηση εκδόσεων και δημοσιεύσεων. 

9. Το διδακτικό-επιμορφωτικό έργο που απευθύνε¬ 
ται σε στελέχη της πρωτοβάθμιας και δευτεροβάθμιας 
εκπαίδευσης και εν γένει σε εκπαιδευτικό προσωπικό 
ενασχολούμενο με τον νέο ελληνισμό. 

10. Η παροχή υπηρεσιών σε ιδιώτες σύμφωνα με την 
κείμενη νομοθεσία. 

Άρθρο 3 

Προσωπικό 

Το Εργαστήριο στελεχώνεται από μέλη Δ.Ε.Π του Το¬ 
μέα Φιλοσοφίας του Τμήματος Φιλοσοφίας-Παιδαγωγι- 
κής και Ψυχολογίας της Φιλοσοφικής Σχολής του Εθνικού 
και Καποδιστριακού Πανεπιστημίου Αθηνών, των οποί¬ 
ων το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα 
του Εργαστηρίου, από μέλη του Ειδικού Εκπαιδευτικού 
Προσωπικού (Ε.Ε.Π.), από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.), από μέλη Εργα¬ 
στηριακού Διδακτικού Προσωπικού (Ε.ΔΙ.Π.), καθώς και 
από μέλη του λοιπού επιστημονικού προσωπικού και 
του διοικητικού προσωπικού που τοποθετείται στο Ερ¬ 
γαστήριο σύμφωνα με την κείμενη νομοθεσία. 

Άρθρο 4 

Διοίκηση -Αρμοδιότητες 

1. Το Εργαστή ριο διευθύνεται από μέλος ΔΕΠ του Τομέα 
ΦιλοσοφίαςτουΤμήματος Φιλοσοφίας, Παιδαγωγικής και 
Ψυχολογίας του Εθνικού και Καποδιστριακού Πανεπιστη¬ 
μίου Αθηνών, του οποίου το γνωστικό αντικείμενο είναι 
αντίστοιχο με το γνωστικό αντικείμενο του Εργαστηρίου 
και που εκλέγεται σύμφωνα με την κείμενη νομοθεσία. 


2.0 Διευθυντής του Εργαστηρίου ασκεί τις αρμοδιότη¬ 
τες που ορίζονται στο άρθρο 7 του ν. 1268/1982, μεταξύ 
των οποίων περιλαμβάνονται ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του Εργαστηρίου, η κατάρτιση και υποβολή στη 
Συνέλευση του Τμήματος του ετήσιου προγράμματος 
λειτουργίας του Εργαστηρίου και η μέριμνα για την τή¬ 
ρησή του, η μέριμνα για τη στελέχωσή του, η εισήγηση 
στη Συνέλευση τουΤμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό, 
η υπογραφή κάθε εγγράφου που διακινεί και γενικά η 
ευθύνη για την ομαλή λειτουργία του Εργαστηρίου. 

Άρθρο 5 

Εγκατάσταση -Λειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και 
Καποδιστριακού Πανεπιστημίου Αθηνών και σε χώρους 
που παραχωρούνται σ' αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στον χώρο 
εγκατάστασης τοποθετείται πινακίδα με τον τίτλο του 
Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3.0 Διευθυντής έχει την ευθύνη για την εν γένει λειτουρ¬ 
γία των μονάδων του εργαστηρίου, τη χρησιμοποίηση 
οργάνων και υλικών που ανήκουν σ' αυτό, την παραμονή 
των εργαζομένων (προσωπικού, φοιτητών, επισκεπτών) 
στους χώρους, καθώς και στην προστασία των οργάνων 
και εγκαταστάσεων του Εργαστηρίου από βλάβες. 

4. Η χρησιμοποίηση ειδικών οργάνων και εργαλείων 
του Εργαστηρίου επιτρέπεται μόνο στο προσωπικό του ή 
άλλους ερευνητές, που έχουν ειδική επί των οργάνων αυ¬ 
τών εκπαίδευση και εξουσιοδότηση από τον Διευθυντή 
αυτού. Κινητά όργανα και υλικά, τα οποία παραδίδονται 
για την διεξαγωγή εργασιών, επιστρέφονται μετά τη χρη¬ 
σιμοποίησή τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
τουΤμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με την 
ισχύουσα νομοθεσία. 

Άρθρο 6 

Έσοδα 

Το Εργαστήριο Νεοελληνικής Φιλοσοφίας θα λειτουρ¬ 
γεί αποκλειστικά με ιδίους πόρους και δεν θα βαρύνει 
τον προϋπολογισμό ή την κρατική επιχορήγηση του 
Ιδρύματος (άρθ. 96 ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016). 

Τα έσοδα του Εργαστηρίου προέρχονται από: 

1. Την εκτέλεση ερευνητικών προγραμμάτων που 

πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με την κείμενη 
νομοθεσία. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και τις κληροδοσίες που 
καταλείπονται για τους σκοπούς του Εργαστηρίου. 

6. Συνέδρια, εκπαιδευτικά σεμινάρια και άλλες επιστη¬ 
μονικές συναντήσεις. 

7. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο περιουσιακών στοιχείων. 

2. Φάκελος οικονομικών στοιχείων κάθε έτους. 

3. Κατάλογος επιστημονικών βιβλίων, περιοδικών, ορ¬ 
γάνων και ηλεκτρονικών υπολογιστών. 

4. Πρωτόκολλο διακίνησης αλληλογραφίας και εγγρά¬ 
φων. 

5. Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
εργαστήριο. 

Άρθρο 8 

Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2017 

Ο Πρύτανης 

ΜΕΆΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 456 (3) 

Ίδρυση Εργαστηρίου με τίτλο «Εργαστήριο Μου¬ 
σικής, Γνωσιακών Επιστημών και Κοινότητας» 
στο Τμήμα Μουσικών Σπουδών της Φιλοσοφι¬ 
κής Σχολής και έγκριση του εσωτερικού κανονι¬ 
σμού λειτουργίας του». 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν.4310/2014 όπως προστέθηκε στο 
άρθ. 80 του ν. 4009/2011 το οποίο αντικαταστάθηκε με 
το άρθ. 60 του ν. 4386/2016 και ισχύει με το άρθ. 28 του 
ν. 4485/2017. 

2. Την από 25-7-2017 απόφαση της Πανεπιστημιακής 
Συγκλήτου. 


3. Την από 18-5-2017 απόφαση της Κοσμητείας της 
Φιλοσοφικής Σχολής. 

4. Την από 12-5-2017 απόφαση της Συνέλευσης του 
Τμήματος Μουσικών Σπουδών. 

5. Το γεγονός ότιτο Εργαστήριο Μουσικής, Γνωσιακών 
Επιστημών και Κοινότητας θα λειτουργεί αποκλειστικά 
με ιδίους πόρους και δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζουμε: 

Άρθρο 1 

Ιδρυση - Αντικείμενο 

Ιδρύεται στο Τμήμα Μουσικών Σπουδών της Φιλοσο¬ 
φικής Σχολής του Εθνικού και Καποδιστριακού Πανε¬ 
πιστημίου Αθηνών, Εργαστήριο Μουσικής, Γνωσιακών 
Επιστημών και Κοινότητας, με σκοπό να εξυπηρετήσει 
τις επιστημονικές, ερευνητικές, εκπαιδευτικές, καλλι¬ 
τεχνικές και κοινωνικές ανάγκες και δραστηριότητες 
του Τμήματος. Επιπλέον θέτει ως αντικείμενό του την 
προσφορά κοινωνικού έργου μέσω της προαγωγής της 
μουσικής δραστηριότητας σε κάθε έκφανσή της, σε ολό¬ 
κληρο το κοινωνικό φάσμα, καθώς και την επικοινωνία 
του αντίκτυπου των δραστηριοτήτων αυτών στον γενικό 
πληθυσμό. 

Άρθρο 2 

Αποστολή - Σκοπός 

Το εργαστήριο έχει ως αποστολή: 

Ι.Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τρή¬ 
ματος Μουσικών Σπουδών, καθώς και άλλων Τμημάτων 
του Εθνικού και Καποδιστριακού Πανεπιστημίου Αθη¬ 
νών, σε θέματα που εμπίπτουν στα αντικείμενα δραστη¬ 
ριότητας του Εργαστηρίου όπως αυτά προσδιορίζονται 
στο άρθρο 1 του παρόντος. 

2. Τη συνεργασία με συναφή Τμήματα ή ερευνητές άλ¬ 
λων Πανεπιστημίων και με κάθε μορφής κέντρα ερευ¬ 
νών και ακαδημαϊκά ιδρύματα ελληνικά και αλλοδαπά, 
εφόσον οι επιστημονικοί τους στόχοι συμπίπτουν, συμ¬ 
βαδίζουν και αλληλοσυμπληρώνονται με εκείνους του 
Εργαστηρίου. 

3. Τη συνεργασία με κρατικά αναγνωρισμένους δη¬ 
μόσιους και ιδιωτικούς φορείς όπως νοσοκομεία, μη 
κυβερνητικούς οργανισμούς, και δομές ψυχικής υγείας 
και συμβουλευτικής. 

4. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων. 

5. Την υποστήριξη, τεκμηρίωση, παραγωγή και προ¬ 
ώθηση πρωτότυπης έρευνας που εμπίπτει στο επιστη¬ 
μονικό αντικείμενο του Εργαστηρίου. 

δ.Την ανάληψη και εκπόνηση προγραμμάτων βασικής 
και εφαρμοσμένης έρευνας από το Υπουργείο Παιδείας, 
το Υπουργείο Πολιτισμού και άλλα υπουργεία, την Επι¬ 
τροπή Ερευνών του Εθνικού και Καποδιστριακού Πανε¬ 
πιστημίου Αθηνών, την Ευρωπαϊκή Ένωση κ.λπ. είτε αυ¬ 
τοδύναμα είτε σε συνεργασία με ακαδημαϊκά ιδρύματα 

της ημεδαπής και της αλλοδαπής, μουσεία, ερευνητικά 
κέντρα και άλλους φορείς συναφών αντικειμένων. 

7. Την οργάνωση και υλοποίηση σεμιναρίων επιμόρ¬ 
φωσης και κατάρτισης που απευθύνονται α) σε εκπαι¬ 
δευτικούς όλων των βαθμιδών, β) σε επιστήμονες και 
ερευνητές συναφών αντικειμένων, γ) σε πολιτιστικούς 
και κοινωνικούς φορείς, ιδρύματα, ινστιτούτα, δομές 
ψυχικής υγείας, κ.λπ. 

8. Την παραγωγή έγκυρης επιστημονικής γνώσης όσον 
αφορά τη Μουσική Ψυχολογία καιτιςΓνωσιακές Επιστή¬ 
μες ειδικότερα στους τομείς: 

- Μουσική και νευροεπιστήμες. 

- Μουσική και Τεχνητή Νοημοσύνη. 

- Μουσική στην κοινότητα (ιηυ5ίε ίη ϊΡιθ εοιπΓηυηίΐγ) 

- Σχέσεις μουσικής και γλώσσας. 

- Μουσική και ευημερία (ννθΙΙάθίπς). 

- Γνωσιακή ψυχολογία της μουσικής. 

- Μουσική και ψυχική υγεία. 

- Μουσική, ανάπτυξη και κοινωνικοποίηση. 

- Γνωσιακές διαστάσεις στην τριτοβάθμια εκπαίδευση 

- Γνωσιακή και Υπολογιστική Μουσικολογία. 

- Μέθοδοι διδασκαλίας της Μουσικής Ψυχολογίας και 
των Γνωσιακών Επιστημών στην Ανώτατη Εκπαίδευση. 

- Μέθοδοι έρευνας στο πεδίο της Μουσικής Ψυχολο¬ 
γίας και των Γνωσιακών Επιστημών. 

- Ανάπτυξη πρότυπων μεθόδων εφαρμογής των ερευ¬ 
νητικών ευρημάτων της Μουσικής Ψυχολογίας και των 
Γνωσιακών Επιστημών. 

- Ιστορία και εξέλιξη του πεδίου της Μουσικής Ψυ¬ 
χολογίας και των Γνωσιακών Επιστημών, σε εθνικό και 
διεθνές επίπεδο. 

9. Την οργάνωση και τον συντονισμό ερευνητικών, 
εκπαιδευτικών και κοινωνικών δραστηριοτήτων στα 
παραπάνω επιστημονικά πεδία για προπτυχιακούς και 
μεταπτυχιακούς φοιτητές. 

10. Την παραγωγή υποστηρικτικού υλικού για την 
προαγωγή και στήριξη των εκπαιδευτικών, ερευνητικών, 
κοινωνικών δραστηριοτήτων στο χώρο της Μουσικής 
Ψυχολογίας ειδικότερα και Γνωσιακών Επιστημών γε¬ 
νικότερα, καθώς και της Μουσικής στην Κοινότητα στο 
χώρο της εκπαίδευσης των Τεχνών. 

11. Την κατάρτιση και προώθηση ερευνητικών προ¬ 
γραμμάτων σε θέματα της επιστημονικής δραστηριό¬ 
τητας του εργαστηρίου και των μελών του. 

12. Τη δημιουργία αρχείου του παραγόμενου ερευ¬ 
νητικού, κοινωνικού και ερευνητικού έργου του εργα¬ 
στηρίου. 

13. Τη δημιουργία της συναφούς με το ερευνητικό, 
εκπαιδευτικό και κοινωνικό έργο του εργαστηρίου υλι- 
κοτεχνικής υποδομής -είτε αυτοδύναμα είτε σε συνερ¬ 
γασία με άλλαΤμήματα και εργαστήρια και δημόσιους 
ή κρατικά αναγνωρισμένους ιδιωτικούς φορείς. 

14. Τη δημιουργία χώρου για την εργαστηριακή πρα¬ 
κτική άσκηση των φοιτητών στους σχετικούς τομείς. 

15. Την εφαρμοσμένη - εργαστηριακή διδασκαλία των 
σχετικών με τα αντικείμενα της Μουσικής Ψυχολογίας, 
Γνωσιακών Επιστημών και Μουσικής στην Κοινότητα, 
όπως προβλέπεται από το Πρόγραμμα Σπουδών του 
Τμήματος. 


16. Τη δημιουργία διαδικτυακού ιστοχώρου και την 
έκδοση έντυπου ενημέρωσης στο οποίο θα προβάλλεται 
η ερευνητική δραστηριότητα του Εργαστηρίου και θα 
παρουσιάζονται επιστημονικές μελέτες. 

17. Την έντυπη ή/και την ηλεκτρονική έκδοση επιστη¬ 
μονικών δημοσιεύσεων και περιοδικού με πρωτότυπες 
μελέτες του ιδίου ή και συναφών αντικειμένων. 

18. Τη σύμπραξη με άλλους επιστημονικούς και καλλι¬ 
τεχνικούς φορείς με στόχο την προώθηση και πραγμα¬ 
τοποίηση των σκοπών του Εργαστηρίου. 

19. Τη συνεργασία με ιδρύματα, φορείς και επιχειρή¬ 
σεις του εκδοτικού χώρου, είτε του δημοσίου είτε του 
ιδιωτικού τομέα (εντός ή εκτόςτου Πανεπιστημίου Αθη¬ 
νών), με σκοπό την έντυπη ή ηλεκτρονική δημοσίευση 
επιστημονικών μελετημάτων και ερευνητικών αποτελε¬ 
σμάτων που εμπίπτουν στις ερευνητικές δραστηριότη¬ 
τες του Εργαστηρίου. 

20. Την οργάνωση και υποστήριξη καλλιτεχνικών 
εκδηλώσεων (συναυλιών, παραστάσεων, ρεσιτάλ, εκ¬ 
θέσεων κ.λπ.) με στόχο τη μουσική καλλιέργεια και την 
προώθηση της μουσικής εκπαίδευσης σε όλες τις εκ¬ 
φάνσεις της. 

21. Την παροχή υπηρεσιών σε φυσικά ή νομικά πρό¬ 
σωπα σύμφωνα με τις κείμενες διατάξεις. 

22. Τη δημιουργία δικτύου ερευνητών Μουσικής Ψυ¬ 
χολογίας και Γνωσιακών Επιστημών, με σκοπό την υπο¬ 
στήριξη και ανάπτυξη του πεδίου στην Ελλάδα, και τη 
συνεργασία με παρεμφερή ερευνητικά διεθνή δίκτυα. 

23. Την εξ αποστάσεως εκπαίδευση (οηΐίηθ ΙθΒίτιίης 
& όίθηάθά Ιθθίτιίης) και στη δια βίου μάθηση πάνω στα 
γνωστικά αντικείμενα του εργαστηρίου. 

Άρθρο 3 

Χώρος Εγκατάστασης 

Ι.Το Εργαστήριο Μουσικής, Γνωσιακών Επιστημών 
και Κοινότητας του Τμήματος Μουσικών Σπουδών του 
Εθνικού και Καποδιστριακού Πανεπιστημίου Αθηνών 
θα εγκατασταθεί στο κτήριο της Φιλοσοφικής Σχολής, 
γραφείο 926, 9ος όροφος. 

2. Στο χώρο εγκατάστασης τοποθετείται πινακίδα με 
τον τίτλο του Εργαστηρίου. 

Άρθρο 4 

Προσωπικό 

Το Εργαστήριο στελεχώνεται από: 

Α) Μέλη ΔΕΠ του Τμήματος Μουσικών Σπουδών του 
Εθνικού και Καποδιστριακού Πανεπιστημίου Αθηνών, το 
γνωστικό αντικείμενο των οποίων εμπίπτει στα διδακτι¬ 
κά και ερευνητικά ενδιαφέροντα του Εργαστηρίου, από 
μέλη ΕΤΕΠ και ΕΔΙΠ καθώς και από το διοικητικό προ¬ 
σωπικό που τοποθετούνται στο εργαστήριο σύμφωνα 
με τις ισχύουσες διατάξεις. 

Β) Στο Εργαστήριο δύναται να συμμετέχουν: 

Μέλη ΔΕΠ ή ερευνητικό προσωπικό άλλων Τμημάτων 
ή άλλων Α.Ε.Ι. ή ερευνητικών κέντρων της ημεδαπής ή 
της αλλοδαπής, τα οποία ορίζονται Γιοποιί 5 ε3υ53 ως 
μέλη του εργαστηρίου με απόφαση της Γενικής Συνέλευ¬ 
σης του Τμήματος, ύστερα από τεκμηριωμένη εισήγηση 
του Διευθυντή του. Επίσης ως άμισθοι ερευνητές του 

εργαστηρίου δύνανται να ορίζονται, με απόφαση της 
Γενικής Συνέλευσης του Τμήματος, ύστερα από εισή¬ 
γηση του Διευθυντή του, οι υποψήφιοι διδάκτορες που 
εκπονούν διδακτορικό σε θέματα της επιστημονικής και 
ερευνητικής αρμοδιότητας του εργαστηρίου, εφόσον οι 
εποπτεύοντες Καθηγητές του διδακτορικού τους, ανή¬ 
κουν στις περιπτώσεις του άρθ. 4. 

Άρθρο 5 

Διοίκηση - Αρμοδιότητες 

1 .Το Εργαστήριο διευθύνεται από μέλος ΔΕΠ, με αντί¬ 
στοιχο γνωστικό αντικειμένου με αυτό του Εργαστηρίου 
που εκλέγεται σύμφωνα με την κείμενη νομοθεσία. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι¬ 
ακού - μεταπτυχιακού) και ερευνητικού έργου του Εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση και 
την κατανομή των χώρων του εργαστηρίου, η εισήγηση 
για τον ορισμό των υπευθύνων για τα αναλώσιμα υλικά 
και τον κινητό εξοπλισμό και η υπογραφή κάθε εξερχο- 
μένου του εργαστηρίου εγγράφου. 

Άρθρο 6 

Αειτουργία 

1. Η χρήση του Εργαστηρίου επιτρέπεται μόνο στα 
μέλη της ακαδημαϊκής κοινότητας του Τμήματος Μου¬ 
σικών Σπουδών του Εθνικού και Καποδιστριακού Πανε¬ 
πιστημίου Αθηνών, διδάσκοντες και φοιτητές. 

2. Με άδεια του Διευθυντή του Εργαστηρίου επιτρέ¬ 
πεται η χρήση του και από άλλους ερευνητές της ακα¬ 
δημαϊκής κοινότητας και ερευνητές που ανήκουν στους 
συνεργαζόμενους φορείς. 

3. Απαγορεύεται η χρήση του Εργαστηρίου για εμπορι¬ 
κούς σκοπούς ή για οτιδήποτε θα μπορούσε να αποφέρει 
οικονομικό όφελος στους χρήστες του. 

4.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαίσιο 
ερευνητικού προγράμματος ή άλλου έργου που έχει 
αποφασιστεί από τη Γενική Συνέλευση του Τμήματος 
και καθορίζει την προτεραιότητα στη χρησιμοποίηση 
οργάνων και χώρων, σε περίπτωση που δεν υπάρχει 
σχετική απόφαση. 

5. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των 
εργαζομένων, των φοιτητών και των επισκεπτών στους 
χώρους του, καθώς και την προστασία των οργάνων και 
εγκαταστάσεών του από βλάβες. 

6. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών 
εκπαίδευση και εξουσιοδότηση από το Διευθυντή του 
Εργαστηρίου. Κινητά όργανα και σκεύη, τα οποία πα- 
ραδίδονται για τη διεξαγωγή εργασιών επιστρέφονται 


μετά τη χρησιμοποίηση τους στην κατάσταση που είχαν 
παραδοθεί. 

7. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
Εργαστηρίου, η πρόσληψη διενεργείται κατόπιν εισηγή¬ 
σεων του διευθυντή του αντίστοιχου εργαστηρίου από 
τα αρμόδια όργανα του Τμήματος. 

8. Σε μέλος ΕΤΕΠ του οικείου εργαστηρίου μπορεί να 
ανατίθεται η διοικητική και γραμματειακή υποστήριξή 
του. 

9. Η παραβίαση των κανόνων λειτουργίας του Εργα¬ 
στηρίου από τους χρήστες επιβάλλει ενημέρωση του 
Διευθυντή του και συνεπάγεται κυρώσεις αναλόγως της 
σοβαρότητας του παραπτώματος (απαγόρευση πρόσβα¬ 
σης στον χώρο, χρηματική αποκατάσταση των ζημιών, 
κ.ο.κ.) 

10. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον εσωτερικό κανονισμό 
λειτουργίας του Εθνικού και Καποδιστριακού Πανεπι¬ 
στημίου Αθηνών. 

Άρθρο 7 

Έσοδα 

Το Εργαστήριο λειτουργεί με ιδίους πόρους και δεν βα¬ 
ρύνει τον προϋπολογισμό του Ιδρύματος (ν.4009/2011, 
αρθ. 80, όπως συμπληρώθηκε με το ν. 4310/2014, αρθ. 
96 και ισχύει με το άρθ. 60 του ν. 4386/2016). 

Τα έσοδα του Εργαστηρίου προέρχονται από: 

1. Την εκτέλεση ερευνητικών και επιμορφωτικών 
(εθνικών, ευρωπαϊκών ή διεθνών) προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση αποτελεσμάτων ερευνητικών προγραμ¬ 
μάτων ή εν γένει επιστημονικών προϊόντων. 

3. Την παροχή υπηρεσιών σε φυσικά ή νομικά πρόσω¬ 
πα σύμφωνα με τις κείμενες διατάξεις. 

4. Τις ειδικές προσφορές, χρηματοδοτήσεις και άλλες 
επιχορηγήσεις ή χορηγίες που προέρχονται από διεθνείς 
οργανισμούς, δημόσιες ή ιδιωτικές επιχειρήσεις εκδο¬ 
τικής ή άλλης φύσεως και νομικά ή φυσικά πρόσωπα. 

5. Τις κληρονομιές, τις δωρεές, τις κληροδοσίες και 
άλλες οικονομικές ενισχύσεις που καταλείπονται στο 
Εθνικό και Καποδιστριακό Πανεπιστήμιο Αθηνών για 
τους σκοπούς του Εργαστηρίου. 

6. Τις πωλήσεις εκδόσεων του Εργαστηρίου. 

7. Κάθε άλλη νόμιμη πηγή. 

Άρθρο 8 

Τηρούμενα βιβλία 

1. Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

- Βιβλίο περιουσιακών στοιχείων. 

- Βιβλίο οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και 
οργάνων. 

- Αρχείο ερευνητικών προγραμμάτων. 

- Βαθμολόγιο φοιτητών. 

- Πρωτόκολλο διακίνησης αλληλογραφίας. 

- Βιβλίο μεταβολών προσωπικού. 

2. Με απόφαση του Διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο που προβλέπεται 
από ειδική διάταξη ή κρίνεται απαραίτητο. 

Άρθρο 9 

Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 457 (4) 

Ίδρυση Εργαστηρίου με τίτλο «Εργαστήριο Φι¬ 
λοσοφικής Συμβουλευτικής και Φιλοσοφίας της 
Αυτογνωσίας» του Τ μήματος Φιλοσοφίας, Παιδα¬ 
γωγικής και Ψυχολογίας της Φιλοσοφικής Σχο¬ 
λής και έγκριση του εσωτερικού κανονισμού λει¬ 
τουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν.4310/2014 όπως προστέθηκε στο 
άρθ. 80 του ν. 4009/2011 το οποίο αντί καταστάθηκε με 
το άρθ. 60 του ν. 4386/2016 και ισχύει με το άρθ. 28 του 
ν. 4485/2017. 

2. Την από 31-8-2017 απόφαση της Πανεπιστημιακής 
Συγκλήτου. 

3. Την από 9-6-2017 απόφαση της Κοσμητείας της 
Σχολής. 

4. Την από 7-3-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

5. Την από 31-1-2017 εισήγηση της Γενικής Συνέλευσης 
του Τομέα Φιλοσοφίας. 

6. Το γεγονός ότι το Εργαστήριο Νεοελληνικής Φιλο¬ 
σοφίας θα λειτουργεί αποκλειστικά με ιδίους πόρους 
και δεν θα βαρύνει τον τακτικό προϋπολογισμό ή την 
κρατική επιχορήγηση του Ιδρύματος, αποφασίζουμε: 

Άρθρο 1 
Ίδρυση 

Ιδρύεται στο Τμήμα Φιλοσοφίας-Παιδαγωγικής και 
Ψυχολογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και εντάσσε¬ 
ται στον Τομέα Φιλοσοφίας, Εργαστήριο Φιλοσοφικής 
Συμβουλευτικής και Αυτογνωσίας το οποίο εξυπηρετεί: 

- Ακαδημαϊκές, διδακτικές, ερευνητικές και επιμορ¬ 
φωτικές ανάγκες στο γνωστικό αντικείμενο της «Φιλο¬ 
σοφικής Συμβουλευτικής και Αυτογνωσίας». 

- Ανάπτυξη εκπαιδευτικού και ερευνητικού υλικού. 

- Σύνδεση του Εργαστηρίου με διακρατικούς φορείς 
και διεθνείς οργανισμούς ιδίου ή συναφούς αντικειμέ¬ 
νου. 


Το Εργαστήριο Φιλοσοφικής Συμβουλευτικής και 
Αυτογνωσίας θα λειτουργεί συνεργατικά και αλληλου- 
ποστηρικτικά με τις δομές που διαθέτει ή/και θα δημι¬ 
ουργήσει το Τμήμα Φιλοσοφίας-Παιδαγωγικής και Ψυ¬ 
χολογίας του ΕΚΠΑ. Το προαναφερόμενο συνεργατικό 
και αλληλοϋποστηρικτικό πλαίσιο κρίνεται αναγκαίο για 
την ανάπτυξη της έρευνας, της άσκησης των φοιτητών, 
καθώς και της παραγωγής, διάσωσης και διάδοσης του 
ερευνητικού και υποστηρικτικού / εκπαιδευτικού υλικού 
στα πεδία που εντάσσονται στην Φιλοσοφική Συμβου¬ 
λευτική και Αυτογνωσία. 

Άρθρο 2 
Σκοπός 

Σκοπός του Εργαστηρίου είναι: 

1. Η κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμή¬ 
ματος Φιλοσοφίας -Παιδαγωγικής και Ψυχολογίας καθώς 
και άλλων Τμημάτων του Εθνικού και Καποδιστριακού 
Πανεπιστημίου Αθηνών σε θέματα που εμπίπτουν στα 
αντικείμενα δραστηριότητας του Εργαστηρίου, όπως 
αυτά περιγράφονται στο άρθρο 1 του παρόντος. 

2. Η συνεργασία κάθε μορφής με Κέντρα Ερευνών και 
Ακαδημαϊκά Ιδρύματα της ημεδαπής και αλλοδαπής, 
εφόσον οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με εκείνους του Ερ¬ 
γαστηρίου. 

3. Η παραγωγή, διάσωση και διάδοση ερευνητικού και 
εκπαιδευτικού υλικού. 

4. Η εξυπηρέτηση κοινωνικών και εκπαιδευτικών 
αναγκών, είτε αυτοδύναμα είτε σε σύμπραξη με ακα¬ 
δημαϊκούς και κοινωνικούς φορείς της Ελλάδας και της 
αλλοδαπής. 

5. Η επιδίωξη συνεργασίας στον τομέα της έρευνας και 
της διδασκαλίας με μέλη τωνΤμημάτωντου Εθνικού και 
Καποδιστριακού Πανεπιστημίου Αθηνών, καθώς επίσης 
και των υπολοίπων Ανωτάτων Εκπαιδευτικών Ιδρυμάτων 
της ημεδαπής και της αλλοδαπής. 

6. Η διοργάνωση επιστημονικών διαλέξεων, ημερίδων, 
επιμορφωτικών σεμιναρίων, συμποσίων, συνεδρίων και 
άλλων επιστημονικών εκδηλώσεων με την πρόσκληση 
Ελλήνων και ξένων αναγνωρισμένων επιστημόνων, κα¬ 
θώς και την πραγματοποίηση εκδόσεων και δημοσιεύ¬ 
σεων. 

7. Το διδακτικό-επιμορφωτικό έργο που απευθύνε¬ 
ται σε στελέχη της πρωτοβάθμιας και δευτεροβάθμιας 
εκπαίδευσης και εν γένει σε εκπαιδευτικό προσωπικό. 

8. Η παροχή υπηρεσιών σε ιδιώτες σύμφωνα με την 
κείμενη νομοθεσία 

Άρθρο 3 
Προσωπικό 

Το Εργαστήριο στελεχώνεται από μέλη ΔΕΠ του Τομέα 
Φιλοσοφίας του Τμήματος Φιλοσοφίας-Παιδαγωγικής 
και Ψυχολογίας της Φιλοσοφικής Σχολής του Εθνικού 
και Καποδιστριακού Πανεπιστημίου Αθηνών, των οποί¬ 
ων το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα 

του Εργαστηρίου, από μέλη του Ειδικού Εκπαιδευτικού 
Προσωπικού (Ε.Ε.Π.), από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.), από μέλη Εργα¬ 
στηριακού Διδακτικού Προσωπικού (Ε.ΔΙ.Π.), καθώς και 
από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο 
Εργαστήριο σύμφωνα με την κείμενη νομοθεσία. 

Άρθρο 4 

Διοίκηση -Αρμοδιότητες 

Ι.Το Εργαστήριο διευθύνεται από μέλος ΔΕΠ του Το¬ 
μέα Φιλοσοφίας του Τμήματος Φιλοσοφίας, Παιδαγω¬ 
γικής και Ψυχολογίας του Εθνικού και Καποδιστριακού 
Πανεπιστημίου Αθηνών, του οποίου το γνωστικό αντι¬ 
κείμενο είναι αντίστοιχο με το γνωστικό αντικείμενο του 
Εργαστηρίου και που εκλέγεται σύμφωνα με την κείμενη 
νομοθεσία. 

2.0 Διευθυντής του Εργαστηρίου ασκεί τις αρμοδιότη¬ 
τες που ορίζονται στο άρθρο 7 του ν. 1268/1982, μεταξύ 
των οποίων περιλαμβάνονται ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του Εργαστηρίου, η κατάρτιση και υποβολή στη 
Συνέλευση του Τμήματος του ετήσιου προγράμματος 
λειτουργίας του Εργαστηρίου και η μέριμνα για την τή¬ 
ρησή του, η μέριμνα για τη στελέχωσή του, η εισήγηση 
στη Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό, 
η υπογραφή κάθε εγγράφου που διακινεί και γενικά η 
ευθύνη για την ομαλή λειτουργία του Εργαστηρίου. 

Άρθρο 5 

Εγκατάσταση -Λειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και 
Καποδιστριακού Πανεπιστημίου Αθηνών και σε χώρους 
που παραχωρούνται σ' αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στον χώρο 
εγκατάστασης τοποθετείται πινακίδα με τον τίτλο του 
Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3.0 Διευθυντής έχει την ευθύνη για την εν γένει λειτουρ¬ 
γία των μονάδων του εργαστηρίου, τη χρησιμοποίηση 
οργάνων και υλικών που ανήκουν σ'αυτό, την παραμονή 
των εργαζομένων (προσωπικού, φοιτητών, επισκεπτών) 
στους χώρους, καθώς και στην προστασία των οργάνων 
και εγκαταστάσεων του Εργαστηρίου από βλάβες. 

4. Η χρησιμοποίηση ειδικών οργάνων και εργαλείων 
του Εργαστηρίου επιτρέπεται μόνο στο προσωπικό του ή 
άλλους ερευνητές, που έχουν ειδική επί των οργάνων αυ¬ 
τών εκπαίδευση και εξουσιοδότηση από τον Διευθυντή 


αυτού. Κινητά όργανα και υλικά, τα οποία παραδίδονται 
για την διεξαγωγή εργασιών, επιστρέφονται μετά τη χρη¬ 
σιμοποίησή τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με την 
ισχύουσα νομοθεσία. 

Άρθρο 6 

Έσοδα 

Το Εργαστήριο Φιλοσοφικής Συμβουλευτικής και Αυ¬ 
τογνωσίας θα λειτουργεί αποκλειστικά με ιδίους πόρους 
και δεν θα βαρύνει τον προϋπολογισμό ή την κρατική 
επιχορήγηση του Ιδρύματος (άρθ. 96 ν. 4310/2014 όπως 
προστέθηκε στο άρθ. 80 του ν. 4009/2011 και ισχύει με 
το άρθ. 60 του ν.4386/2016). 

Τα έσοδα του Εργαστηρίου προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με την κείμενη 
νομοθεσία 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και τις κληροδοσίες που 
καταλείπονται για τους σκοπούς του Εργαστηρίου. 

6. Συνέδρια, εκπαιδευτικά σεμινάρια και άλλες επιστη¬ 
μονικές συναντήσεις. 

7. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο περιουσιακών στοιχείων. 

2. Φάκελος οικονομικών στοιχείων κάθε έτους. 

3. Κατάλογος επιστημονικών βιβλίων, περιοδικών, ορ¬ 
γάνων και ηλεκτρονικών υπολογιστών. 

4. Πρωτόκολλο διακίνησης αλληλογραφίας και εγγρά¬ 
φων. 

5. Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
εργαστήριο. 

Άρθρο 8 

Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

